જુહુમાં ટ્રાવેલિંગ એજન્સી ધરાવતી ૩૦ વર્ષની અસ્મિ શાહ ૧ એપ્રિલે તેના સાંતાક્રુઝના નિવાસસ્થાનથી તેની જુહુની ઑફિસ જવા નીકળી હતી. આ માટે તેણે ઘર પાસેથી રિક્ષા પકડી હતી. રિક્ષા સ્ટાર્ટ થયા પછી થોડી વારમાં ડ્રાઇવરે અસ્મિને સીટમાં વચ્ચે બેસવા કહ્યું હતું. આમ પણ અસ્મિને રસ્તામાંથી તેની મમ્મીને પિકઅપ કરવાની હોવાથી તે રિક્ષા-ડ્રાઇવર સાથે કોઈ પણ જાતની દલીલ કર્યા વગર રિક્ષાના ટાયરના ભાગ પરથી રિક્ષાની સીટ પર વચ્ચે જઈને બેસી ગઈ હતી.